(6)
 Комисията уведоми промишлеността на Съюза относно искането за статут на нов производител износител и ѝ предостави възможност да коментира. Комисията не получи никакви коментари.
 В. АНАЛИЗ НА ИСКАНЕТО
 (7)
 Що се отнася до условието по член 2, буква а) от Регламент за изпълнение (ЕС) 2017/2179, представляващо първият критерий, Комисията разгледа внимателно дневника за продажбите на заявителя, обхващащ разследвания период. В него се съдържаха само продажбите на вътрешния пазар.
 (8)
 При допълнителната проверка на други данни за продажбите, митническа статистика и документация на ЕС не бяха открити доказателства за това заявителят да е изнасял разглеждания продукт за Съюза преди или по време на разследвания период. Поради това, с оглед на наличната информация, Комисията заключи, че заявителят отговаря на първия критерий.
 (9)
 Що се отнася до условието по член 2, буква б) от Регламент за изпълнение (ЕС) 2017/2179, представляващо вторият критерий, Комисията отбеляза, че корпоративната структура на заявителя включва десет свързани дружества. Две от тези свързани дружества са участвали в производството на разглеждания продукт през разследвания период, но само в национален мащаб. Въз основа на представените доказателства не бяха установени други търговски или оперативни връзки с износители или производители от КНР, за които се прилагат действащите антидъмпингови мерки. Пет от тези свързани дружества са били създадени след разследвания период, а останалите три не са участвали в никаква търговска дейност във връзка с разглеждания продукт. Поради това Комисията заключи, че заявителят отговаря на втория критерий.
 (10)
 По отношение на условието по член 2, буква в) от Регламент за изпълнение (ЕС) 2017/2179, представляващо третият критерий, въз основа на представените документални доказателства Комисията установи, че заявителят не е изнасял разглеждания продукт за Съюза след разследвания период. Иначе заявителят представи доказателства за неотменими договорни споразумения за продажби на значително количество от разглеждания продукт за Съюза. Поради това Комисията заключи, че заявителят отговаря на третия критерий.
 (11)
 Промишлеността на Съюза не представи никакви доказателства/никаква информация, сочещи(а), че някой от трите критерия не е изпълнен от заявителя.
 Г. ЗАКЛЮЧЕНИЕ
 (12)
 Комисията заключи, че заявителят отговаря на трите изисквани критерия, за да получи статут на нов производител износител. Поради това наименованието на заявителя следва да се добави в списъка на оказалите съдействие производители, които не са включени в извадката или на които не е предоставено индивидуално третиране, посочени в приложение I към Регламент за изпълнение (ЕС) 2017/2179.
 Д. РАЗГЛАСЯВАНЕ
 (13)
 Заявителят и промишлеността на Съюза бяха уведомени за основните факти и съображения, въз основа на които беше счетено за целесъобразно ставката на антидъмпинговото мито, приложима за невключените в извадката оказали съдействие китайски производители износители, да се прилага и за Zhuhai Xuri Ceramics Co., Ltd.
 (14)
 На страните беше дадена възможност да представят коментари, които бяха надлежно взети предвид в случаите, когато това беше оправдано.
 (15)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 Следното дружество се добавя в списъка на оказалите съдействие китайски производители, които не са включени в извадката или на които не е предоставено индивидуално третиране, в приложение